CELEX: E2014J0002
Language: mt
Date: 2014-11-10 00:00:00
Title: Sentenza tal-Qorti tal-10 ta’ Novembru 2014 fil-Kawża E-2/14 — L-Awtorità ta’ Sorveljanza tal-EFTA vs l-Iżlanda (Nuqqas minn Parti Kontraenti biex tissodisfa l-obbligi tagħha — id-Direttiva 2005/35/KE — Nuqqas ta’ implimentazzjoni)

13.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 158/13
            
         SENTENZA TAL-QORTI
   tal-10 ta’ Novembru 2014
   fil-Kawża E-2/14
   L-Awtorità ta’ Sorveljanza tal-EFTA vs l-Iżlanda
   (Nuqqas minn Parti Kontraenti biex tissodisfa l-obbligi tagħha — id-Direttiva 2005/35/KE — Nuqqas ta’ implimentazzjoni)
   (2015/C 158/07)
   Fil-Kawża E-2/14, l-Awtorità ta’ Sorveljanza tal-EFTA vs l-Iżlanda — APPLIKAZZJONI għal dikjarazzjoni li billi naqset, fiż-żmien preskritt, li tadotta u/jew li tinnotifika l-Awtorità ta’ Sorveljanza tal-EFTA minnufih bil-miżuri kollha neċessarji biex jiġi implimentat l-Att imsemmi fil-punt 56v tal-Anness XIII mal-Ftehim dwar iż-Żona Ekonomika Ewropea, jiġifieri d-Direttiva 2005/35/KE tal-Parlament Ewropew u tal-Kunsill tas-7 ta’ Settembru 2005 dwar it-tniġġis ikkawżat minn vapuri u l-introduzzjoni ta’ sanzjonijiet għal ksur, kif adattat għall-Ftehim permezz tal-Protokoll 1 tiegħu u permezz tad-Deċiżjoni Nru 65/2009 tal-Kumitat Konġunt taż-ŻEE tad-29 ta’ Mejju 2009, l-Iżlanda naqset milli twettaq l-obbligi tagħha skont l-Att u l-Artikolu 7 ŻEE, il-Qorti, magħmula minn Carl Baudenbacher, il-President, Per Christiansen (l-Imħallef Relatur) u Páll Hreinsson, Imħallfin, tat is-sentenza fl-10 ta’ Novembru 2014, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li billi naqset li tadotta l-miżuri neċessarji biex jiġi implimentat l-Att imsemmi fil-punt 56v tal-Anness XIII mal-Ftehim dwar iż-Żona Ekonomika Ewropea (id-Direttiva 2005/35/KE tal-Parlament Ewropew u tal-Kunsill tas-7 ta’ Settembru 2005 dwar tniġġis ikkawżat minn vapuri u dwar l-introduzzjoni ta’ sanzjonijiet għal ksur), kif adattat għall-Ftehim permezz tal-Protokoll 1 tiegħu u permezz tad-Deċiżjoni Nru 65/2009 tal-Kumitat Konġunt taż-ŻEE tad-29 ta’ Mejju 2009, l-Iżlanda naqset milli twettaq l-obbligi tagħha skont l-Att u skont l-Artikolu 7 tal-Ftehim.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.